open-index/open-wikipedia-markdown huggingface dataset:
Հարություն Շալյան

**Հարություն Վահանի Շալյան** (, ), ամերիկահայ հայագետ, գրող, թարգմանիչ։

## Կենսագրություն
Հարություն Շալյանը ծնվել է 1895 թվականին Խարբերդում (Արևմտյան Հայաստան)՝ ուսուցիչ Վահանի ընտանիքում։ Հայրը, ձեռնադրվելով քահանա, վերցրել էր Գուրգեն անունը։ Նա շատ խիստ է եղել որդու հանդեպ։ Հարությունի պատանեկությունն անցել է Մորենիկ գյուղում։ Սովորել է տեղի Եփրատ քոլեջում, այնուհետև՝ Պոլսո Կայսերական համալսարանում։

1907 կամ 1912 թվականին մեկնել է Ամերիկայի Միացյալ Նահանգներ, որտեղ բարձրագույն կրթություն է ստացել Հարվարդի և Նյու Յորքի համալսարաններում՝ հետևելով գրականության դասընթացներին։

Եղել է շատ զարգացած անձնավորություն, ազատ տիրապետել է հայերենին և անգլերենին։

## Գործունեություն
Շալյանը բանասիրական հոդվածներով հանդես է եկել հայկական և ամերիկյան գիտական հանդեսներում։ 1938 թվականին հրատարակվել է նրա «Հեթանոս հովվերգություն» անգլերեն գիրքը, որը բաղկացած է յոթ պատմվածքներից, որոնք պատմում են Ադամի ու Եվայի առասպելի, Վարդի և Սոխակի միջնադարյան սիրավեպի, Վարդավառի և Անահիտի պաշտամունքի տոնակատարությունների, Աստղիկի պաշտամունքի, Լեյլիի և Մեջնունի և այլ սիրավեպերի մասին։ Անգլերեն հրատարակել է նաև գործեր Արտավազդ Բ-ի, Արայի ու Շամիրամի մասին, «Մի ակնարկ հայ բանասիրության վրա» մենագրությունը։

Գրել է նաև գեղարվեստական ստեղծագործություններ. լույս են տեսել նրա «Պատրանքի երգը», «Աստված՝ ստեղծագործելիս», «Որոնում» պիեսները»։

Հայ եկեղեցական երաժշտագիտության վերաբերյալ հոդվածներով հանդես է եկել «Նոր Աշխարհ» և «Հայաստանեայց Եկեղեցի» հանդեսներում։

Եղել է «Ամերիկյան արևելագիտական ընկերության» անդամ։ 1957 թվականին Մյունխեն քաղաքում մասնակցել է Արևելագետների միջազգային 24-րդ համաժողովին։

Կատարել է թարգմանություններ հայերենից անգլերեն։

Վախճանվել է 1965 թվականի հունվարի վերջին օրերին։

## Ծանոթագրություններ

Կատեգորիա:Ամերիկահայ հայագետներ
Կատեգորիա:Ամերիկահայ գրողներ
Կատեգորիա:Ամերիկահայ թարգմանիչներ
Տիգրան Արզաքանցյան

**Տիգրան Գրիշայի Արզաքանցյան** (), հայ գործարար և քաղաքական գործիչ, ՀՀ Ազգային Ժողովի նախկին պատգամավոր։ «Գրեյթ Վելլի» ՀՁ ՍՊԸ սեփականատեր, «Տիգրան Արզաքանցյան» ԲՀ-ի հիմնադիր։

## Կենսագրություն
Ծնվել է 1966 թ․ օգոստոսի 7-ին ՀՍՍՀ Կամո շրջանի Կամո քաղաքում (այժմ՝ Գավառ)։

1979–1984 թթ․ սովորել է Կամոյի անասնաբուժական-անասնաբուծական տեխնիկումում։ 1984–1986 թթ. ծառայել է խորհրդային բանակում։ 1986–1998 թթ. ՌԴ-ում զբաղվել է բիզնեսով։ 1998–2003 թթ. եղել է «Գրեյթ Վելլի» ՀՁ ՍՊԸ տնօրեն։

2003 թ․ հիմնադրել է «Տիգրան Արզաքանցյան» բարեգործական հիմնադրամը, որը տնօրինում է նրա մայրը՝ Վարսենիկ Գրիգորյանը։ 2008 թ․ գնել է Ֆրանսիայում գտնվող Hine Cognac House-ի գործարաններից մեկը։ Տեր է նաև Paramount Gold Mining ՓԲԸ բաժնետոմսերի 51%-ի։

2007 թ. Սեպտեմբերի 26-ին երեք անգամ դանակահարվել է և հրազենից երկու վերք է ստացել Մոսկվայի «Մետրոպոլ» խաղատանը։ Հետաքննության համաձայն՝ 2007 թ․ ավելի քան 30 անգամ այցելել է «Մետրոպոլ» խաղատունը։ 2011 թ․ հայց է ներկայացրել «Երկիր» օրաթերթի դեմ՝ իրեն վիրավորելու համար։

2016 թ․ Հայաստանի պետական եկամուտների կոմիտեն Արզաքանցյանին մեղադրանք է առաջադրել՝ պետությանը խոշոր չափի վնաս պատճառելու համար։

## Քաղաքական գործունեություն
2003 թ․ մայիսի 25-ին կայացած խորհրդարանական ընտրություններում ընտրվել է Հայաստանի Ազգային ժողովի երրորդ գումարման պատգամավոր՝ Հայաստանի հանրապետական կուսակցությունից։ ԱԺ ֆինանսավարկային, բյուջետային և տնտեսական հարցերի մշտական հանձնաժողովի անդամ է եղել։

2007 թ. Մայիսի 12-ին կայացած խորհրդարանական ընտրություններում ընտրվել է Գեղարքունիքի մարզի 22 ընտրատարածքի Ազգային ժողովի չորրորդ գումարման պատգամավոր՝ ՀՀԿ-ից։ 2007 թ. Հունիսի 19-ից մինչև 2008 թ. Հուլիսի 11 եղել է առողջապահության, մայրության և մանկության հարցերի մշտական հանձնաժողովի անդամ, ապա մինչև 2009 թ. Մայիսի 4-ը՝ սոցիալական հարցերի մշտական հանձնաժողովի անդամ, այնուհետ՝ տնտեսական հարցերի մշտական հանձնաժողովի անդամ է եղել։ Մի շարք աղբյուրներ Արզաքանցյանին նշել են որպես խորհրդարանի նիստերից ամենահաճախակի բացակայողներից մեկը։

2017 թ․ խորհրդարանական ընտրություններում կրկին առաջադրվել է ՀՀԿ պատգամավորության թեկնածու Գեղարքունիքի մարզում, սակայն պարտվել է կուսակիցներին։

Գլխավորելու էր Հայաստանի դեմոկրատական կուսակցության նախընտրական ցուցակը 2021 թ․ հունիսի 21-ին կայանալիք Հայաստանի խորհրդարանական ընտրություններում։ Սակայն հունիսի 10-ին հայտնի դարձավ, որ ԿԸՀ-ն անվավեր է ճանաչել Հայաստանի դեմոկրատական կուսակցության ընտրական ցուցակը գլխավորող Տիգրան Արզաքանցյանի գրանցումը։

## Անձնական կյանք
Առաջին ամուսնությունից ունի երեք երեխա։

Ամուսնացած է Նատալիա Ռոտենբերգի հետ։

## Ծանոթագրություններ

Կատեգորիա:1966 ծնունդներ
Կատեգորիա:Ապրող անձինք
Կատեգորիա:ՀՀ Ազգային ժողովի պատգամավորներ
Կատեգորիա:ՀՀԿ անդամներ
Կատեգորիա:Հայ գործարարներ
Կատեգորիա:Հայ քաղաքական գործիչներ
Արախիշի եկեղեցի

**Արախիշի եկեղեցի**  հայկական առաքելական եկեղեցի Արցախի Հանրապետության Քաշաթաղի շրջանում, Բերձորից 50 կիլոմետր հյուսիս, Հակարի գետի Շալվա վտակի ձախակողմյան հատվածում, համանուն գյուղից 1,5 կիլոմետր հարավ։ Կառուցվել է 12-րդ դարում։

Այստեղ կարելի է նկատել  միջնադարյան գյուղատեղիի, եկեղեցու և  գերեզմանոցի հետքեր։ Մատենագրական տեղեկություններ Հուշարձանի մասին առկա չեն։ Դատելով եկեղեցու ճարտարապետակաան առանձնահատկությունները և վաղ ժամանակաշրջանի խաչքարերը, նաև 12-16-րդ դարերի տապանաքարերը, որոնց որա առկա են մի քանի արձանագրություններ կարելի է ասել որ բնակավայրը գոյատևել է ողջ միջնադարի ընթացքում։

## Ճարտարապետություն
Եկեղեցին կառուցվել է անմշակ քարով, կրաշաղախով և ներսից սվաղապատ է։ Այն ունի միանավ թաղածածակ սրահ ` ընգծված է պայտաձև աբսիդով։ Եկեղեցու արտաքին չափերն են 12,30x5,20 մետր, իսկ պատերի հաստությունը՝ 90 սմ․։

Հարավային պատին կարելի է նկատել կոշտացնող գոտին որը գտնվում է միջնամասում, ինչը նույնպես առաձնահատուկ է։ Պահպանված թաղի և գմբեթարդի պայտաձև կամարները սրբատաշ են։

Նկատի ունենալով պայտաձև ծավալները եկեղեցին կարելի է թվագրել  9-րդ կամ 10-րդ դարերի։

Եկեղեցու արևմտյան հատվածից ոչինչ չի պահպանվել, և կարելի է խոսել միայն երկում մուտքերի (հյուսիսային և հարավային կողմերից) առկայության մասին։
Գերեզմանատունը չնայած բավականին վնասված է,սակայն պահպանվել են 20-ից ավել խաչքարեր և տապանաքարեր, որոնց մի մասը արձանագիր են։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Քաշաթաղի շրջանի վանքեր և եկեղեցիներ
Կատեգորիա:12-րդ դարի հայկական վանքեր և եկեղեցիներ
Անմահ երգը

«**Անմահ երգը**» (), 1957 թվականի խորհրդային գեղարվեստական ֆիլմ-դրամա, որն ստեղծվել է «Լենֆիլմ» կինոստուդիայում։ Ֆիլմը նկարահանել է ռեժիսոր Մատվեյ Վոլոդարսկին։ Ֆիլմի սցենարը գրվել է գրող Վիկտոր Ավդեևի համանուն պատմվածքի հիման վրա։ Ֆիլմի նկարահանումներն անցկացվել են Սլավյանսկայա ստանիցայում (1958 թվականից՝ Կուբանի Սլավյանսկ քաղաք)։

## Սյուժե
Ֆիլմի գործողություններն սկսվում են 1920 թվականին։ Կարմիրբանակային Յուսալովը վիրավորվել է քաղաքացիական պատերազմի ժամանակ։ Նա գնում է Կուբանի ստանիցաներից մեկը։ Այնտեղ նա փորձում է կազմակերպել ինքնագործունեություն։ Յուսալովին հաջողվում է ստանիցայում երաժշտական դպրոց կազմակերպել, նրա ղեկավարությամբ աշակերտները սովորում են «Ինտերնացիոնալը» և բեմադրում առաջին հեղափոխական ներկայացումը։ Սակայն Յուսալովի ջանքերը աննկատ չեն մնում, առաջին հերթին՝ նրա թշնամիների կողմից։ Կուլակները ատում են Յուսալովին, ուստի նրանք սպանում են նրան։

Հետագայում ֆիլմի գործողությունները տեղափոխվում են տարիներ անց, մոտավորապես այն ժամանակ, երբ ֆիլմը նկարահանվել է, այսինքն՝ 1950-ականներին։ Ստանիցայում, որտեղ սպանվել է կարմիրբանակայինը, նոր երաժշտական դպրոց են կառուցում, որը կոչվում է սպանված հերոսի անունով։

## Դերերում
* Ֆեոդոր Շմակով – *Յուսալով
* Գալինա Կարելինա – *կազակուհի
* Արկադի Տրուսով – *Օպանաս Մարտինիչ
* Նինա Դրոբիշևա – *Մարիա
* Բորիս Կոկովկին – *եկեղեցական երգչախմբի ռեգենտ
* Նիկոլայ Կուզմին – *զինվոր
* Ֆեոդոր Ֆեդորովսկի – *նավաստի
* Վյաչեսլավ Վորոնին – *Շապովալենկո
* Վիկտոր Բրից – *Սաշկո
* Վլադիմիր Վոլչիկ – *երաժշտության ուսուցիչ
* Բորիս Մուրավյով – *քարտուղար
* Նիկոլայ Գավրիլով – *զինվոր բուդյոնովկայով
* Լյուբով Մալինովսկայա – *ստանիցայի բնակչուհի
* Վիկտոր Խարիտոնով – *գիմնազիստ
* Ալիսա Ֆրեյնդլիխ – ''գիմնազիստ

## Նկարահանող խումբ

* Սցենարի հեղինակ՝ Ալեքսեյ Լեոնտև
* Ռեժիսոր՝ Մատվեյ Վոլոդարսկի
* Օպերատոր՝ Վյաչեսլավ Ֆաստովիչ

## Տեխնիկական տվյալներ
* ԽՍՀՄ, 1957
* Լենինգրադ, «Լենֆիլմ»
* Դրամա
* Բնօրինակ լեզու՝ ռուսերեն

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1957 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Քաղաքային ռոմանս

«**Քաղաքային ռոմանս**» (), խորհրդային գեղարվեստական սև-սպիտակ ֆիլմ սիրո մասին, որը նկարահանել է Պյոտր Տոդորովսկին 1970 թվականին։

## Սյուժե
Բժիշկ-ռենտգենոլոգը ծանոթանում է բժշկական ուսումնարանի երիտասարդ ուսանողի հետ։ Մաշան անմիջապես հասկանում է, որ դա իսկական սեր է։ Իսկ Եվգենիի համար համատեղ կյանքը անսովոր ու տհաճ է։ Մաշան, տեսնելով նրա շփոթվածությունը, հեռանում է։ Բայց մի անգամ նա տեսնում է, որ թաղում են այն հիվանդին, որին վերջերս բուժում էր Եվգենին։ Տեղի է ունենում նրանց հարաբերությունների վերագնահատում։

## Դերերում
* Մարիա Սոլոմինա – *Մաշա, ուսանող (լուսագրերում՝ Մարինա Լեոնիդովա)
* Եվգենի Կինդինով – *Եվգենի, բժիշկ-ռենտգենոլոգ
* Զինովի Գերդտ – *վետերան
* Գենադի Սեյֆուլին – *Կոստյա, Եվգենիի ընկերը
* Լեոնիդ Դիչկով – *Անեչկայի հայրը
* [[Սվետլանա Խարիտոնովա]] – *Զինա, պատերազմի մասնակցի կին
* Ա. Ցոֆնաս
* Իրինա Կորոտկովա – *Լյուբա, Մաշայի ընկերուհին
* Օլգա Սոշնիկովա – *Վալյա, Մաշայի ընկերուհին
* Անյա Ստեպանովա-Մոլոդովա – *Անեչկա, աղջիկ մանկապարտեզից (հնչյունավորել է [[Կլարա Ռումյանովա]]ն)
* Նինա Կոռնիենկո – *Լենա, Եվգենիի սիրուհին
* Ալեքսանդր Պաշուտին – *Եվգենիի ընկերը
* Անտոնինա Պիլաս – *Իննա
* Մարսելա Չեբոտարենկո – *հիվանդ
* Անտոնինա Դմիտրիևա – *Վերա Իվանովնա, ուսուցիչ

## Նկարահանող խումբ
* Բեմադրող ռեժիսոր՝ Պյոտր Տոդորովսկի
* Սցենարի հեղինակներ՝ Պյոտր Տոդորովսկի, Ֆելիքս Միրոներ
* Բեմադրող օպերատոր՝ Ալեքսանդր Պոլիննիկով
* Բեմադրող նկարիչ՝ Վալենտին Կոնովալով
* Կոմպոզիտոր՝ Օլեգ Կարավայչուկ

## Ծանոթագրություններ

## Արտաքին հղումներ
* «Քաղաքային ռոմանս» ֆիլմը «Энциклопедия отечественного кино» կայքում
*  Օդեսայի կինոստուդիայի պաշտոնական կայքում

Կատեգորիա:1970 ֆիլմեր
Կատեգորիա:1970-ականների ռուսերեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր դպրոցի մասին
Սամատան

**Սամատան** (), համայնք Ֆրանսիայում, գտնվում է Միջին Պիրենեյան մարզի տարածաշրջանում՝ Ժեր դեպարտամենտում։ Սամատան կանտոնի վարչական կենտրոնն է։ Համայնքի օկրուգը Օշն է։ Համայնքի INSEE կոդն է՝ 32410։

## Աշխարհագրություն
Համայնքը գտնվում է Փարիզից 610 կմ հարավ, Թուլուզից՝ 45 կմ արևմուտք, Օշից՝ 33 կմ հարավ-արևելք։

Կոմունայի տարածքում հոսում է Սավ գետը։

## Կլիմա
Կլիման չափավոր-ծովային է։ Ամառը տաք է և մի քիչ անձրևոտ, ջերմաստիճանը հաճախ գերազանցում է 35 °С-ը։ Ձմռանը հաճախ է լինում բացասական ջերմաստիճան և գիշերային սառեցում։ Տեղումների տարեկան քանակը 700-900մմ է։

## Բնակչություն
Համայնքի բնակչությունը 2010 թվականին կազմել է 2324 մարդ։

## Վարչություն

## Տնտեսություն
2010 թվականին աշխատունակ տարիքի 1356 մարդկանց շրջանում (15-64 տարեկան) 995-ը տնտեսապես ակտիվ էր, 361-ը՝ ոչ ակտիվ (ակտիվության ցուցանիշը՝ 73,4%, 1999 թվականին՝ 72,4%): 995 ակտիվ բնակիչներից աշխատել է 919 մարդ (468 տղամարդ և 451 կին), գործազուրկ է եղել 76 մարդ (26 տղամարդ և 50 կին)։ 361 ոչ ակտիվ մարդկանցից 124-ը եղել են աշակերտներ կամ ուսանողներ, 153-ը՝ թոշակառուներ, 84-ը ոչ ակտիվ էին այլ պատճառներով։

## Տեսարժան վայրեր
* Լաթուր ամրոց (17-րդ դար), պատմական հուշարձան 1974 թվականից
* Շատրվան (19-րդ դար), պատմական հուշարձան 1993 թվականից

## Պատկերասրահ

Պատկեր:François de Belleforest - Samatan.jpg|Ֆրանսուա դե Բելֆորեի կիսանդրին
Պատկեր:Monuments sépulchraux des Samatan, descendants des premiers comtes de Comminges (t. I, n° 19) - Fonds Ancely - B315556101 A DUMEGE 022.jpg
Պատկեր:Map commune FR insee code 32410.png|Համայնքի քարտեզ


## Ծանոթագրություններ

## Արտաքին հղումներ
* Պաշտոնական կայք 
* 
* 
*
Արտադրության ինտերնացիոնալացում

**Արտադրության ինտերնացիոնալացումը** (արտադրության միջազգայնացում) տարբեր պետությունների ձեռնարկությունների միջև կայուն արտադրական կապեր հաստատելու միջոցով կապիտալի օգտագործման տեխնոլոգիական միջոց է, որի արդյունքում մի երկրում արտադրական գործընթացը դառնում է միջազգային կամ համաշխարհային մասշտաբով ընթացող գործընթացի մաս։ Այս մոտեցման մեջ, չնայած վերացվում են սոցիալ-տնտեսական հակառակորդական հակասությունները, քանի որ շեշտը դրված է կապիտալի արտահոսքի տեխնիկական և տեխնոլոգիական ասպեկտների վրա, այնուամենայնիվ, բացասական ստվեր է մնում, ինչը կախված է աշխատողների շահագործման աճի հետ, որում կենտրոնացված է նշված կապիտալը և  համաշխարհային մասշտաբով հավելյալ արժեքի իրացման միջոցով ստացվող լրացուցիչ մենաշնորհային շահույթների հետ։ Միևնույն ժամանակ, որպես աքսիոմա է ընդունվում այն դիրքորոշումը, որ արտադրությունը ինտերնացիոնալացնում են  խոշոր մենաշնորհները՝ տիրապետելով, բացի բուն կապիտալից, նաև հասարակության մեջ անհրաժեշտ քաղաքական ուժի։

## Ծանոթագրություններ
Ֆինանսական տեխնոլոգիա

**Ֆինանսական տեխնոլոգիա** (), բնագավառ, որը ներառում է այն ընկերությունները, որոնք օգտագործում են տեխնոլոգիա և նորարարություն, ինչպիսիք են բանկերն ու միջնորդները, ֆինանսական ծառայությունների շուկայում մրցակցելու ավանդական ֆինանսական հաստատությունների հետ։ Ներկայումս, ինչպես բազմաթիվ տեխնոլոգիական ստարտափներ, այնպես էլ խոշոր կայացած կազմակերպություններ, որոնք փորձում են բարելավել և օպտիմալացնել մատուցվող ֆինանսական ծառայությունները, համարվում են ֆինանսական տեխնոլոգիա։

## Սահմանում և հիմնական ոլորտներ
Վերջին քառասուն տարվա ընթացքում տպագրված ավելի քան 200 գիտական հոդվածների վերանայումից հետո, որոնք վերաբերում են Fintech տերմինին, Ֆրիբորգի կառավարման դպրոցի պրոֆեսոր Պատրիկ Շուֆելը տվել է հետևյալ բնորոշումը. «Fintech-ը նոր ֆինանսական ոլորտ է, որը տեխնոլոգիաներ է կիրառում ֆինանսական արդյունքների բարելավման համար»։ Իրեն Օլդրիջը և Սթիվ Կրավցիվը նշում են մի քանի ոլորտներ, որտեղ տարածվում է ֆինանսական տեխնոլոգիան, ինչպիսիք են ապահովագրության ավտոմատացումը, առևտուրը և ռիսկերի կառավարումը։

Ընթացակարգերի առումով «Ֆինանսական տեխնոլոգիա» տերմինը վերաբերում է ֆինանսական ծառայությունների արդյունաբերության նոր ծրագրերին, գործընթացներին, ապրանքներին կամ բիզնես մոդելներին, որոնք բաղկացած են մեկ կամ ավելի ավելացված արժեքի ֆինանսական ծառայություններից, որոնք ամբողջությամբ կամ մեծ մասամբ մատուցվում են ինտերնետով։

Ծառայությունները կարող են միաժամանակ տրամադրվել տարբեր անկախ ծառայություններ մատուցողների կողմից, սովորաբար ներառելով առնվազն մեկ լիցենզավորված բանկ կամ ապահովագրական ընկերություն։ Փոխգործունեությունն ապահովվում է API ինտերֆեյսների միջոցով և հաճախ կարգավորվում են հատուկ օրենքներով և կանոնակարգերով, ինչպիսիք են Եվրոպական վճարային ծառայությունների մասին հրահանգը ():

Կան բոլորովին տարբեր fintech մոդելներ և դասակարգումներ։ Այնուամենայնիվ, fintech ընկերությունների հիմնական տարբերակիչ առանձնահատկությունը  նորարարություններ ստեղծելու ունակությունն է։ Ռուսաստանի բանկը խոշոր տվյալների վերլուծությունը, բջջային տեխնոլոգիաները, արհեստական բանականությունը, ռոբոտացումը, կենսաչափությունը, բաշխված գրանցումները համարում են ամենահեռանկարային ֆինանսական տեխնոլոգիաներ։

Ֆինանսական տեխնոլոգիաների զարգացումը առավելագույն չափով արդիականացնում է ավանդական ֆինանսական ծառայություններն ու ապրանքները մի քանի ոլորտներում.
* վճարումներ և փոխանցումներ. առցանց վճարման ծառայություններ, առցանց փոխանցման ծառայություններ, P2P արտարժույթի փոխանակում (փոխանցումներ ֆիզիկական անձանց միջև), B2B վճարման և փոխանցման ծառայություններ (փոխանցումներ իրավաբանական անձանց միջև), խելացի տերմինալներ, զանգվածային վճարման ծառայություններ,
* ֆինանսավորում. P2P սպառողական վարկավորում, P2P բիզնեսի վարկավորում, բազմաֆինանսավորում,
* կապիտալի կառավարում. ռոբո-խորհրդատվություն, ֆինանսական պլանավորման ծրագրեր, սոցիալական առևտուր, ալգորիթմական փոխանակման առևտուր, նպատակային խնայողական ծառայություններ։

## Տես նաև
Մարկետփլեյս

## Ծանոթագրություններ

## Արտաքին հղումներ
* Курс на финтех: перспективы развития рынка в России 

Կատեգորիա:Տեխնոլոգիա
Կատեգորիա:Ֆինանսական ծառայություններ
Կիչանի անապատ

**Կիչանի անապատ**, հուշարձան, որը գտնվում է Արցախի Հանրապետության Մարտակերտի շրջանի Կիչան գյուղից 1․5 կմ արևմուտք։ Այն, ըստ տեղի վիմական արձանագրության, հայտնի է նաև «Խութավանք» անվամբ։ Տեղացիները այն կոչում են «Անահիտին տոն»։

## Պատմություն
Վանքը բաղկացած է երեք եկեղեցիներից, սեղանատնից, գավթից, միաբանների խցերից, իսկ հենց վանքի մերձակայքում և վանքից հարավ-աևևմուտք ձգվում է մի ընդարձակ գերեզմանատուն։ Մի խաչքարի վրա պահպանվել են համալիրի ամենահին արձանագրության հետքերը, որը թվագրվում է 1191 թվականին։ Փաստացի սա միակ արձանագրությունը չէ, քանի որ վանքի տարբեր մասերում գտնվել են 10-ից ավելի արձանագրություններ, որոնք հետագայում հրատարակվել են։
Համալիրի հարավ-արևելյան թևում գլխավոր եկեղեցու մուտքն է։ Այն ունի ընդարձակ սրահ, միանավ կառուցվածք։ Եկեղեցին ունի գեղեցիկ զարդաքանդակներով չորս պատուհան, իսկ ներսում կան խորշեր ու վեց պատուհան։ Եկեղեցին հիմնադրվել է 18-րդ դարում, սակայն մերձակայքում գտնվող հուշարձանների արձանագրությունները  վերագրվում են 12-13-րդ դարերին։ Սա հուշում է, որ եկեղեցին կառուցվել է այլ եկեղեցու ավերակների կամ հին պատմական հնավայրի վրա։
Երկրորդ եկեղեցին գտնվում է վանական համալիրի հյուսիս-արևելյան թևի վրա։ 18-րդ դարում վերակառուցված այս եկեղեցին ունի թաղակապ դահլիճի հորինվածք։ Այս երկու եկեղեցիների միջև գտնվում է գավիթը, ընդարձակ սրահը, որը ներկայումս ավերված է։
Վանքի երրորդ եկեղեցին տեղակայված է համալիրի հարավային մասում՝ մի առանձնացված տեղում։ Եկեղեցին գրեթե ամբողջովին պահպանվել է։ Այն կառուցված է կրաքարերով, որոշ տեղերում օգտագործված են սրբատաշ ու կիսամշակ քարեր։ Հարավ-արևելյան կողմից ունի մեկ մուտք, իսկ հարավից բացվում է պատուհան։ Եկեղեցին վերագրվում է 18-րդ դարին։
Կիչանի վանական համալիրը հատկանշական դեր է խաղացել Արցախի պատմության մեջ։

## Ծանոթագրություններ

Կատեգորիա:Մարտակերտի շրջանի հուշարձաններ
Կատեգորիա:Մարտակերտի շրջանի վանքեր և եկեղեցիներ
Գետիկ (Ղուկասյանի շրջան)

**Գետիկ**, գյուղ Հայկական ԽՍՀի Ղուկասյանի շրջանում, Ղուկասյան շրջկենտրոնից 19 կմ հարավ-արևելք։ Գտնվում էր Ձորագետի ավազանին պատկանող փոքրիկ գետակի ձախ ափին, գեղատեսիլ լանջի վրա։

Ունի առողջարար կլիմա և խմելու սառնորակ ջուր։

Ալիխան անվանումով ընդգրկված է եղել Արևելյան Հայաստանի Երևանի նահանգի Ալեքսանդրապոլի գավառում։

## Պատմություն
Տների մեծ մասը քարաշեն և նորակերտ էին։ Գյուղն ուներ հեռախոսային կապ։

1972 թվականին գյուղը ապաբնակեցվել է։ Բնակիչները տեղափոխվել են շրջանի մյուս գյուղերը։

## Բնակչություն
Բնակիչները հայեր էին, որոնք սկսած 1878 թվականից պարբերաբար գաղթել են Մուշից և Բասենից։

Գետիկի ազգաբնակչության փոփոխությունը.

## Տնտեսություն
Բնակչության հիմնական զբաղմունքը անասնապահությունն ու դաշտավարությունն էր։

## Պատմամշակութային կառույցներ
Գյուղում կար անշուք կանգուն եկեղեցի։

## Կրթություն
Գյուղն ուներ տարրական դպրոց և ակումբ։

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Բաշկեգ

**Բաշկեգ**, գյուղ Արևելյան Հայաստանի Երևանի նահանգի Ալեքսանդրապոլի գավառում։

Գտնվում է Հայաստանի տարածքում։

## Բնակչություն
1908 թվականին գյուղն ունեցել է 1114 հայ բնակիչ։

## Տես նաև
* Երևանի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Ավետարանոցի երրորդ մելիքական ապարանք

**Ավետարանոցի երրորդ մելիքական ապարանքը**, գտնվում է Արցախի Հանրապետության, Ասկերանի շրջանի համանուն գյուղում, գյուղի արևմտյան կողմում, բերդապարիսպի լեռնային մասում։

Ավետարանոցի երրորդ մելիքական ապարանքը միակն է Ավետարանոցում, որ մեզ է հասել կիսավեր վիճակում, գտնվում է արևելահայաց բլրալանջի ընդարձակ դարավանդահարթակի վրա՝ խորքի պատով հպված լանջին։
Այժմ չպահպանված շինարարական արձանագրությունը հայտնում է․ «Այս Ամարաթս Մէլիք Շահնազարի Որդի Որ Շինել Տուած Շէնքն Է․ Թռմլե (1786)»։
Ըստ ամենայնի այս ամարաթ-ապարանքը պատկանում Է Մելիք-Շահնազար Բ-ի որդի Հուսեյն-բեկին։
Ուշագրավ է, որ չնայած ապարանքը կառուցվել անբարեհիշատակ Մելիք-Շահնազար Բ-ի օրոք (1747-1792 թվականներին), սակայն շեշտված է նրա պատկանելությունը վերջինիս ապօրինի-թրքած որդուն՝ Սային-բեկին (Մելիք-Հուսեյն Բ), որի թույրը կնության էր տրված Շուվա Իբրահիմ խանին և որը վերջինս կողմից անօրինաբար Վարանդայի մելիք կարգվեց հոր մաիհց հետո, մելիքական աթոռի օրինական ժառանգորդ, միահորածին ավագ եղբոր՝ Մելիք-Ջումշուդի փոխարեն։
Ավետարանոցի այս երեք (Ավետարանոցի առաջին մելիքական ապարանք, Ավետարանոցի երկրորդ մելիքական ապարանք, **Ավետարանոցի երրորդ մելիքական ապարանք**) ապարանքները հետաքրքիր ճակատագիր են ունեցել նաև հետագայում չնայած գտնվել են բարեշեն գյուղում, 1826 թվականին հանգամանքների բերումով ավերվել պարսիկների ձեռքով։

Սակայն Մելիք-Շահնազարի օժանդակությամբ կառուցված ապարանքը, այնուամենայնիվ քիչ է տուժել պարսիկների ավերմունքից և իր կիսավեր ու ամբողջական շինություններով հասել է մեր օրերը։
Այսպիսով պարզվում է, որ մինչև այժմ հայտնի մեկ կամ երկու գլխատնավոր ապարանքների կողքին Ավետարանոցի այս մելիքական տունը յուրահատուկ է եղել իր երեք գլխատնով, որոնցից մեզ հասած երկուսը, և հատկապես՝ միակ ամբողջականը, նույնպես խիստ ինքնատիպ են։

Դրանք ամենախոշորն են նմանօրինակների մեջ (հատակագծում ներքուստ՝ 7,65x7,65 մ), մեկական արտաքին մուտք ունեն արևելյան ճակատապատի մեջ և հաղորդակցվում են կամաարակապ լայն դռան միջոցով։ Գլխատնից հարավայինը կանգուն է և ունի քարաշեն, գոցվող թաղերով կազմված երդկավոր գմբեթածածկ, իսկ երկրորդի նույնապիսի ծածկը փլվել ու թափվել ք ներս՝ մինչև թաղերից պահպանված ստորին շարքերը։ Ընդ որում հատկանշական է, որ մուտքից դիտվող երեք պատերում այդպիսով ստեղծված գրեթե անընդհատ կամարաշարք ոչ միայն ներքին տարածքի ընդաձակության պատրանք է ստեղծում, այլև՝ երդիկալույսի ներքո խորն ստվերներ ձգելով, պատերից ասես անջատում-թեթևացնում է գմբեթածածկի ցածրամած ու միապաղաղ գոցվող թաղերի տեսողական ծանրությանը։
Գլխատան մասը աննախադեպ խոշոր չափեր ունի՝ 2,1 մ բացվածք և 1,7 մ խորություն։
Ապարանքը հիմնականում կառուցված է սպիտակավուն գույնի կոպտատաշ որձաքարից, սրբատաշ են միայն մուտքերի և խորշերի եզրամասերն ու կամարները։ Կանգուն գլխատան ներսում պատերի ու գմբեթաթաղի քարերը ծխից սևացել են, երդիկանցը փոքր-ինչ քանդվել-լայնացել է։ Պատերի ու պարիսպի հաստությունը 1,2 մ է, զույգ բուխարիների մասում՝ 2,2մ։
Ավետարանոցի պալատական համալիրը բնաագավառի պատմության մեջ մեծ ճանաչողական արժեք է ոչ միայն երեք ապարանքներից բաղկացած իր եզակի կազմով, այլև դրանցից մեկի մեջ հազվագյուտ երկու, իսկ մյուսում՝ աննախադեպ երեք գլխատների առկայությամբ։

## Ծանոթագրություններ

Կատեգորիա:18-րդ դարում կառուցումն ավարտված շենքեր և կառույցներ
Կատեգորիա:Ավետարանոց
Կատեգորիա:Մելիքական ապարանքներ
Ասիմի Գոիտա

մինի|331x331փքս
**Ասիմի Գոիտա** (, ), մալիացի ռազմական և պետական գործիչ, Մալիի ժողովրդի փրկության ազգային կոմիտեի նախկին նախագահը, ով 2020 թվականի պետական հեղաշրջումից հետո զավթել է իշխանությունը։ Ավելի ուշ, կատարել է պետության նորընտիր նախագահի կալանք։

## Կենսագրություն
Գոիտան ծնվել է  1983 թվականին (Մալի), բանակային սպայի ընտանիքում։ 1992 թվականից հաճախել է միջնակարգ ռազմական դպրոց, նախքան զրահատանկային տեխնիկայի Քուլիկորո քաղաքի կադետի ուսումնարանը ավարտելը։ Սովորել է նախապատրաստական դասընթացներ Ֆրանսիայում, Գերմանիայում։ Ամուսնացած է, և երեք երեխաների հայր։

### Զինվորական ծառայություն
Գոիտան Մալիի զինված ուժերի հատուկ նշանակության ստորաբաժանման գնդապետն էր։

2002-2008 թվականներին ծառայել է երկրի հյուսիսային անապատային մասում (Գաո, Քիդալ շրջաններ)՝ որպես բանակի ստորաբաժանման հրամանատարի տեղակալ։

2008-2010 թվականներին եղել է Ալժիրի սահմանին տեղակայված շարժական մարտավարական խմբի հրամանատար։ Խմբի խնդիրը ահաբեկիչների և թմրավաճառների դեմ պայքարն էր։

2011-2013 թվականներին եղել է գնդերից մեկի մատակարարման ստորաբաժանման ղեկավար։ Երկրի հյուսիս-արևելյան շրջաններում հաջողությամբ իրականացված առաջադրանքների և գործողությունների ընթացքում ինքնակամ ծառայության է անցել հատուկ ջոկատայինների կազմում։

2014-2015 թվականներին՝ գլխավոր շտաբում եղել է ցամաքային շտաբի օպերատիվ բաժնի պետ։

2016-2017 թվականներին գլխավորել է Սոֆարում տեղակայված հատուկ նշանակության ջոկատի ստորաբաժանումը։ «Բարխան» գործողության շրջանակում համակարգել է մարտավարական խմբեր՝ Նիգերի և Բուրկինա-Ֆասոյի հետ սահմանին իսլամիստ ծայրահեղականների դեմ պայքարելու համար։

Հեղաշրջման պահին եղել է արագ արձագանքման ուժերի գումարտակի հրամանատար (BASF), զինված ուժերի առանձին ապստամբ մասերով կոալիցիայում։

### Զանգվածային բողոքի ակցիաներ Մալիում (2020)
2020 թվականի օգոստոսի 19-ից Գոիտան ռազմական խռովության արդյունքում նշանակվել է ժողովրդի փրկության ազգային կոմիտեի, ապստամբների կազմակերպության նախագահ, որոնք խոստացել են նոր համընդհանուր ընտրություններ անցկացնել։

Օգոստոսի 27-ին իրեն հռչակել է պետության ղեկավար։ Նոր խորհրդարանի աշխատանքի մեկնարկի հետ լուծարել է ռազմաքաղաքական մարմինը։ Մի քանի աշխարհազորայիններ նշանակվել են Մոկթար Ուանի կառավարությունում։ Արդեն սեպտեմբերի 21-ին Գոիտան նշանակվել է Անցումային շրջանի փոխնախագահ։ 2020 թվականի սեպտեմբերի 25-ին տեղի է ունեցել երդումը։

### Ժամանակավոր նախագահ
Կառավարության կազմում վերադասավորումների սկսվելուց հետո՝ 2021 թվականի մայիսի 25-ին, Գոիտան հայտարարել է անցումային նախագահ Բա Նդաուին և վարչապետ Մոկթար Ուանիի տապալման մասին (նախօրեին նրանք ձերբակալվել և տեղափոխվել են Կատիի ռազմակայան)։

Մայիսի 28-ին Մալիի Սահմանադրական դատարանը գնդապետ Ասիմի Գոիտային հայտարարել է երկրի ժամանակավոր նախագահ մինչև անցումային գործընթացների ավարտը։

## Ծանոթագրություններ

Կատեգորիա:21-րդ դարի քաղաքական գործիչներ
Կատեգորիա:Մալիի նախագահներ
Կատեգորիա:Պետության գործող ղեկավարներ
Ջուլիան Օվենդեն

**Ջուլիան Մարկ Օվենդեն** (, ), անգլիացի դերասան, որն հայտնի է «Դաունթոնի աբբայություն» հեռուստասերիալի Չարլզ Բլեյքի, «Ֆոյլի պատերազմը» հեռուստասերիալի Էնդրյու Ֆոյլի և «Թագ» հեռուստասերիալում կատարած Ռոբերտ Քենեդիի դերերով։

## Կենսագրություն
Օվենդենը Եղիսաբեթ II թագուհու նախկին քահանա Քենոն Ջոն Օվենդենի երեք երեխաներից մեկն է։

Մանուկ հասակում Օվենդենը երգել է Սուրբ Պողոսի տաճարի երգչախմբում։ Հետո նա Իթըն քոլեջում ստացել է երաժշտական կրթաթոշակ։ Այնուհետև Օքսֆորդի համալսարանի Նոր քոլեջում երգչախմբային կրթաթոշակով սովորել է երաժշտություն։ Պատրաստվելով դառնալ օպերային երգիչ՝ մյուզիքլներում նա պրոֆեսիոնալ օգտագործել է իր երաժշտական կրթությունը։ Ավելի ուշ դերասանական վարպետության ուսուցումը շարունակել է Ուեբեր Դուգլասի դրամատիկական արվեստի ակադեմիայում։

## Անձնական կյանք
Օվենդենը ամուսնացած է անգլիացի օպերային երգչուհի Քեյթ Ռոյալի հետ։ Զույգն ունի որդի՝ Ջոնի Բոն, որը ծնվել է 2009 թվականին։ Նրանք ամուսնացել են 2010 թվականի դեկտեմբերի 20-ին։ Արարողությունը կատարել է Օվենդենի հայրը, որը նույն օրը մկրտել է նրանց որդուն։ 2011 թվականի նոյեմբերին զույգն ունեցել է դուստր՝ Օդրին։

## Թատրոն

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:21-րդ դարի երգիչներ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի տղամարդ երգիչներ
Կատեգորիա:Բրիտանացի կինոդերասաններ
Կատեգորիա:21-րդ դարի դերասաններ
Կատեգորիա:Օքսֆորդի համալսարանի շրջանավարտներ
Կատեգորիա:Բրիտանացի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ երգիչներ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:20-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Գուլաղա Մամեդով

**Գուլաղա Ալլախվերդի օկլի Մամեդով** (, ), ադրբեջանցի երգիչ, Ադրբեջանական ԽՍՀ ժողովրդական արտիստ (1982)։

## Կենսագրություն
Գուլաղա Մամեդովը ծնվել է 1925 թվականի հունիսի 28-ին, Լենքորանի Կիչիկ Բազար թաղամասում։ Դեռ մանկուց հետաքրքրվել է երաժշտությամբ։ Երբ Գուլաղա Մամեդով եղել է 12 տարեկանում, պատահաբար փողոցներով անցած կոմպոզիտոր Ուզեիր Հաջիբեկովը կանգ առավ, երբ լսել է հաճելի երեխայի ձայն։ Ուզեիր Հաջիբեկովը նրան հրավիրել է Օպերայի թատրոնում կայանալիք մրցույթին։ Գուլաղա Մամեդովը մասնակցել է մրցույթին և նրա ձայնը հավանվել է։

Գուլաղա Մամեդովը 1938 թվականին Մոսկվայում անցկացված Ադրբեջանի մշակույթի տասնօրյակի մասնակից է եղել։ 1940 թվականին նա ընդունվել է Սեիդ Ռուսթամովի անսամբլ։ 1945 թվականին նա սկսել է աշխատել Երաժշտական Կոմեդիայի Թատրոնում։ 1952-1994 թվականներին եղել է Ադրբեջանի պետական հեռուստատեսության և ռադիոյի նվագախմբի Սեիդ Ռուսթամովի անվան ժողովրդական գործիքների անսամբլի վոկալիստ-մեներգիչ։

Գուլաղա Մամեդովի երգացանկում ներառված էին ավելի քան 600 ժողովրդական երգեր և երգեր տարբեր կոմպոզիտորների ՛ Թոֆիկ Կուլիև, Հաջի Խանմամեդով, Ջահանգիր Ջահանգիրով և այլն։

Գուլաղա Մամեդովին 1982 թվականի դեկտեմբերի 9-ին շնորհվել է Ադրբեջանական ԽՍՀ ժողովրդական արտիստի կոչում։

Նա մահացել է 1994 թվականի հունիսի 7-ին ՝ 69 տարեկան հասակում, սրտի կաթվածի արդյունքում։

## Ծանոթագրություններ

Կատեգորիա:Ադրբեջանցի երգիչներ
Կատեգորիա:20-րդ դարի ադրբեջանցիներ
Զվարավանք

**Զվարավանք**, Հայ առաքելական եկեղեցի, որը կառուցվել է 17-րդ դարում, գտնվում է Սյունիքի մարզի Լիճք գուղից 1.5 կմ հարավ-արևմուտք՝ Զվար գետի հովտում՝ ավերված համանուն գյուղատեղիում։ 
Վանական համալիրից պահպանվել է միայն եկեղեցին, իսկ նրա շուրջը՝ գերեզմանոցի հետքերը։

## Ճարտարապետություն
Եկեղեցին թվագրվել է 17-րդ դար, եկեղեցին երկթեք ծածկով և խորանի երկու կողմերում զույգ ավանդատներով կառույց է։ 
Կառուցված է ճեղքված բազալտով և կրաշաղախով։ Աղոթասրահի պատերի վրա առկա են երկու զույգ որմնամույթեր, նրանց լայնությանը՝ 1.50 մ։ 
Մույթերը և թաղակիր կամարները ներսի տարածությունը բաժանում են 3 մասի, որոնցից երկուսը հավասարաչափ են, իսկ երրորդը՝ կարճ է։

Աղոթասրահի ներքին ծավալը մեծանում է մույթերի միջև թաղածածկ խորշորի շնորհիվ։ Ունի մեկ մուտք հյուսիսիային կողմից, իսկ խորանի, ավանդատների, արևմտյան պատի, և մեկական պատուհաններ որոնք կամարակապ որմնախորշերի մեջ են։ Խորհրդային տարիներին եկեղեցին օգտագործվել է որշես պահեստ։



- 2025 Звараванк 161.jpg
- 2025 Звараванк 13.jpg
- 2025 Звараванк 15.jpg
- 2025 Звараванк 14.jpg
Զվարավանք 2.jpg
- 2025 Звараванк 17.jpg
- 2025 Звараванк 2.jpg
- 2025 Звараванк 22.jpg
- 2025 Звараванк 233.jpg
- 2025 Звараванк 27.jpg
- 2025 Звараванк 29.jpg



## Ծանոթագրություններ

Կատեգորիա:Վանքեր այբբենական կարգով
Կատեգորիա:Սյունյաց թեմի վանքեր և եկեղեցիներ
Կատեգորիա:17-րդ դարի հայկական վանքեր և եկեղեցիներ
Ստեփանոս եպիսկոպոսի խաչքար (Դարի գլուխ, Գավառ)

**Ստեփանոս եպիսկոպոսի խաչքար**, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռից հարավ՝ խաչքարերի շարքի մեջ։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.9)։

## Տեղադրություն

Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռից հարավ, խաչքարերի շարքի մեջ։

## Վիմական արձանագրություն
Խաչքարի ճակատին, խաչքերի արանքներում առկա է 4 տող վիմական արձանագրություն.

# Խ[Ա]ՉՍ ԲԱՐ
# ԵԽԱՒՍ ՍՏ[Ե]Փ[Ա]Ն[Ո]Ս
# ԵՊԻՍԿՈՊՈՍԻՆ
# ԹՎ ՋԿԲ

Համաձայն արձանագրության խաչքարը նվիրված է Ստեփանոս եպիսկոպոսի հիշատակին։ Կանգնեցվել է 1513 թվականին։

## Տես նաև
* Վասիլ իշխանի խաչքար (Դարի գլուխ, Գավառ)
* Շաղուպաթ աղու խաչքար (Դարի գլուխ, Գավառ)
* Գոհարի խաչքար (Դարի գլուխ, Գավառ)
* Ովանես իրիցի խաչքար (Դարի գլուխ, Գավառ)
* Ստեփանոսի և Պետրոսի խաչքար (Դարի գլուխ, Գավառ)
* Պարոն Աստվածատուրի խաչքար (Դարի գլուխ, Գավառ)
* Պարոն Շահնազարի խաչքար (Դարի գլուխ, Գավառ)
* Պարոն Թաճումի խաչքար (Դարի գլուխ, Գավառ)
* Գրիգոր աբեղայի խաչքար (Դարի գլուխ, Գավառ)

## Ծանոթագրություններ

Կատեգորիա:Գավառի Դարի գլուխ ամրոցի խաչքարեր
Կատեգորիա:Խաչքարերի վիմական արձանագրություններ
Անիտա Դարյան

**Անիտա Դարյան** (, ի ծնե՝ **Անիտա Մարգարեթ Իսկենդերյան**, ), ամերիկահայ երգչուհի և դերասանուհի, որի կարիերան տևել է 1950-ականներից մինչև 2010-ական թվականները։

## Կենսագրություն
Հայկական ծագում ունեցող Անիտա Մարգարեթ Իսկենդերյանը ծնվել է Միչիգան նահանգի Դետրոյթ քաղաքում։ Նա 1945 թվականին ավարտել է Քուլի ավագ դպրոցը։ Երաժշտական կրթությունն ստացել է Ֆիլադելֆիայի Քերտիսի անվան երաժշտական ինստիտուտում և Նյու Յորքի Ջուլիարդի երաժշտական դպրոցում, բայց ուշադրություն է գրավել որպես 1950-ականների կեսերի կարճ կյանք ունեցած «Sauter-Finegan» ջազ-բենդի երգչուհի, որի հետ ձայնագրվել է «RCA Victor»-ի համար։

### Կարիերա
Սոպրանո Դարյանը եղել է Նյու Յորքի օպերայի և Նյու Յորքի ֆիլհարմոնիայի հայտնի մենակատար։ Նա կատարել և ձայնագրել է նաև տարբեր մյուզիքլներից մի քանի դերեր, ներառյալ Ջուլին՝ 1962 թվականին «Columbia Masterworks»-ի համար «Show Boat»-ի ստուդիական ձայնագրման տարբերակում՝ Ջոն Ռեյթի, Բարբարա Կուկի և Ուիլյամ Ուորֆիլդի հետ համատեղ։ Դարյանը պատկերել է Լեդի Թիանգին 1960 թվականին Նյու Յորքի կենտրոնում «Արքան և ես» մյուզիքլը վերաներկայացնելու ժամանակ՝ Բարբարա Կուկի (Աննայի դերում) և Ֆառլի Գրեյնջերի (Արքայի դերում) հետ համատեղ։ Նա կատարել է մի շարք դասական ձայնագրություններ տարբեր ժամանակակից կոմպոզիտորների հետ, ինչպես նաև ձայնագրել է անհատական ալբոմներ «Fidelio Records»-ի և «Kapp Records»-ի համար։ Անիտա Դարյանը ելույթներ է ունեցել Վոլֆգանգ Ամադեուս Մոցարտի, Ժակ Օֆենբախի, Լյուդվիգ վան Բեթհովենի, Ջուզեպպե Վերդիի, Ժորժ Բիզեի, Ջակոմո Պուչչինիի, Անտոնին Դվորժակի, Էկտոր Բեռլիոզի և ուրիշների ստեղծագործությունների կատարումներով։

Անիտա Դարյանը բնակություն է հաստատել Նյու Յորք քաղաքում և աշխատել է գրեթե բոլոր ասպարեզներում՝ օպերային և դասական համերգներից սկսած, մինչև հեռուստատեսային ջինգլներ և մուլտֆիլմերի հնչյունավորումներ։ 1950-1970-ական թվականներին նկարահանվել է մյուզիքլների և օպերաների մի քանի հեռուստատեսային բեմադրություններում։

Դարյանը կատարել է նաև կին սոպրանոյի դերերգը «The Tokens» խմբի 1961 թվականի թիվ 1 հիթում՝ «The Lion Sleeps Tonight»-ում։ Առաջատար և բեք-վոկալիստներին նա մեծապես հակադրվում էր օպերային պատրաստվածության և փոփ ժանրի ապշեցուցիչ միաձուլումով։

Նույնիսկ 2012 թվականին նա մասնակցել է ամերիկյան «Great Song Songbook»-ի մեծարման համերգներում։

Դարյանին անվանում էին «Հայկական Ումա Սումակ»։

### Մահ
Անիտա Դարյանը հետվիրահատական բարդությունների պատճառով մահացել է 2015 թվականի փետրվարի 1-ին, 87 տարեկան հասակում, Սաութ Նասսո համայնքային հիվանդանոցում (Օուշենսայդ, Լոնգ Այլենդ, Նյու Յորք, ԱՄՆ)։

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի կանայք
Կատեգորիա:Ամերիկահայ դերասանուհիներ
Կատեգորիա:Ամերիկահայ օպերային երգչուհիներ
Կատեգորիա:Ամերիկացի սոպրանոներ
Ելենա Կրիգինա

**Ելենա Կրիգինա** (, ), ռուս դիմահարդար, տեսաբլոգեր, ձեռնարկատեր։ *Glamour* հանդեսի վարկածով ճանաչվել է «2014 թվականի տարվա կին» «Տարվա ճեղքում» անվանակարգում։

## Դիմահարդարում և արվեստ
Ելենա Կրիգինան կերպարներ է ստեղծել Քեթա Թոփուրիայի, Ալյոնա Վոդոնաևայի, Դիանա Վիշնևայայի, Ալեքսանդր Ռոգովի, Քրիստիան Լյուբուտինի, Քսենյա Սոբչակի, Ելիզավետա Բոյարսկայայի, Յուլիաննա Կարաուլովայի, Պոլինա Կիցենկոյի, Մաթիլդա Շնուրովայի, Ալբինա Ջանաբաևայի, Սատի Կազանովայի և այլոց համար։

Բալետի պարուհի Դիանա Վիշնյովայի անձնական դիմահարդարն է։ Ելենան նաև շրջում է Ռուսաստանի քաղաքներով՝ դասընթացներով և «Beauty Day Ելենա Կրիգինայից» վարպետության դասերով։

Որպես ստեղծագործող անհատ, դիմահարդար և մասնագետ՝ Ելենա Կրիգինան համագործակցություններ է ունենում տարբեր ընկերությունների հետ։ Օրինակ՝ 2019 թվականին *Portal* ընկերության հետ նա ստեղծել է տոնական կոշիկների հավաքածու։

## Ծանոթագրություններ

## Արտաքին հղումներ
* krygina.com
* 
* 

Կատեգորիա:Ռուս դիմահարդարներ
Կիզիլ Քիլիսա

**Կիզիլ Քիլիսա**, գյուղ Արևելյան Հայաստանի Երևանի նահանգի Ալեքսանդրապոլի գավառում։

Գտնվում է Հայաստանի տարածքում։

## Բնակչություն
1908 թվականին գյուղն ունեցել է 432 հայ բնակիչ։

## Տես նաև
* Երևանի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Ժդանով

**Ժդանով**, գյուղ Հայկական ԽՍՀի Գուգարքի շրջանում, Վանաձոր քաղաքի արևմտյան կողմում, Փամբակ գետի ձած ափին։

Գյուղը թաղված է այգիների մեջ։ Խմելու ջուրը բերվում է 7 կմ հեռավորությունից՝ ջրմուղով։

## Բնակչություն
Բնակիչները հայեր են, որոնց նախնիները գաղթել են Կարսի, Լեռնային Ղարաբաղի գյուղերից և Իջևանի շրջանի Սևքար գյուղից։

Գետիկի ազգաբնակչության փոփոխությունը.

## Տնտեսություն
Բնակչության հիմնական զբաղմունքը անասնապահություն, պտղաբուծություն, դաշտավարություն և բանջարաբոստանային կուլտուրաների մշակությունն էր։

## Պատմություն
Կիշլաղ անվանումով ընդգրկված է եղել Արևելյան Հայաստանի Երևանի նահանգի Ալեքսանդրապոլի գավառում։ 1946 թվականի սեպտեմբերին վերանվանվել է Ժդանով։

Տները քաղաքատիպ են, զգալի մասը բազմահարկ։ Գյուղում կար հիվանդանոց, մասնագիտացված խանություն, կենցաղսպասարկման տաղավարներ։

1960-ական թվականներին գյուղը ձուլվել է Կիրովական քաղաքին և դարձել է նրա թաղերից մեկը։

## Պատմամշակութային կառույցներ
Ժդանովն ուներ Ս. Օհան անունով անշուք, կիսականգուն եկեղեցի։

## Կրթություն
Գյուղն ուներ միջնակարգ դպրոց, ակումբ-գրադարան։

## Անվանի մարդիկ
Ժդանովում են ծնվել.
* ճարտարապետ Տիրան Մարությանը
* գեներալ-մայոր Ղարիբ Հակոբյանը

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Նենսի Ավեսյան

**Նվարդ Նենսի Ավեսյան** (), հայտնի որպես **Նենսի Ավեսյան** (), ամերիկյան ծագմամբ հայ ֆուտբոլիստ, ով հանդես է գալիս Հայաստանի կանանց հավաքականի կիսապաշտպանի դիրքում։

## Համաշխարհային կարիերա
Ավեսյանը բարձր մակարդակով հանդես է եկել Հայաստանի հավաքականում 2020 թվականի մարտի 4-ին և 6-ին կայացածբ Լիտվայի դեմ  երկու ընկերական խաղերում։

## Ծանոթագրություններ

## Արտաքին հղումներ
*

Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Հայ կին ֆուտբոլիստներ
Վերելք կուսակցություն

**Վերելք կուսակցություն**, հայկական քաղաքական կուսակցություն։ Այն հիմնադրվել է 2021 թվականի մարտի 2-ին և ներկայումս գլխավորում է Ալեքսան Մինասյանը։

## Պատմություն
Կուսակցությունը ստեղծվել է 2020-2021 թվականներին Հայաստանում տեղի ունեցած բողոքի ցույցերի ժամանակ՝ Մոնթե Մելքոնյանի ռազմական քոլեջի հիմնադիր և նախկին տնօրեն Ալեքսան Մինասյանի կողմից։ Ներկայումս կուսակցությունը Ազգային ժողովում որևէ քաղաքական ներկայացուցչություն չունի և գործում է որպես արտախորհրդարանական ուժ։ Կուսակցությունը հաստատել է 2021 թվականի խորհրդարանական ընտրություններին մասնակցելու իր մտադրությունը։

## Գաղափարախոսություն
Կուսակցությունը կոչ է անում ազգային միասնության, կրթության, տնտեսության զարգացման և զինված ուժերի ամրապնդման գործում ներդրումներ կատարել։

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Վերելք կուսակցություն - Քաղաքական երկխոսություն
Սուրբծննդյան իրարանցում

**«Սուրբծննդյան իրարանցում»** (), ռուսական գեղարվեստական ֆիլմ, որը նկարահանել է Վարիս Բրասլան Ագնեսա Զապերեի «Ցիրուլիշի» պատմվածքի հիման վրա։ Նկարահանվել է «էկրանին» ստեղծագործական միությունում լատվիական ընկերությունների ֆինանսական և վարչական մասնակցությամբ 1993 թվականին։

## Սյուժե
Սուրբ ծննդյան նախօրեին Ցիրուլիտիս բազմազավակ ընտանիքում ամեն ինչ վատ ընթացք է ստանում. ավագ որդին երկուս է ստացել, շունը պոկել է նրանց հյուրի թանկարժեք վերարկուի  օձիքը, հորը, որը լավ դաշնակահար է, մերժել է երաժշտական դպրոցում որպես ուսուցիչ աշխատանքի ընդունելուց և ի վերջո տանտերը սպառնում է նրանց աղմկոտ ընտանիքին վռնդել փողոց։

Այն փոքրիկ քաղաք, որտեղ ապրում է երաժշտի ընտանիքը, Ռիգայից համերգով եկել է վիրտուոզ դաշնակահար, որը Ցիրուլիտիսների կրտսեր որդու՝ Յանցիսի հասակակիցն է։ Երեխաները ծանոթանում են և ընկերանում։ Նրանց բարեկամության արդյունքն է դառնում հուսահատված Ցիրուլիտիս ավագի ստացած հրավերը՝ զբաղեցնելու մասնավոր երաժշտական պանսիոնի տնօրենի պաշտոննը, որը բացվել էր փոքրիկ հրաշամանուկի հարուստ հոր միջոցներով։

## Դերերում
* Յանիս Պաուկշտելո - Վոլդեմար Ցիրուլիտիս
* Դացե Էվերսա - Մարթա Ցիրուլիտե
* Էդգար Էգլիտիս - Յանցիս
* Լիգա Զոստինյա - Միլդա
* Լիենե Զոստինա - Աննա
* Լասմա Զոստինյա - Մարիա
* Իլմար Զոստինշ - Վիլիս
* Նորա Բիդերե - Կոնկորդիա
* Կասպար Ադամսոնս - Ռայմոնդ
* Ինդա Բուրկովսկա - Ռայմոնդի մայրը
* Յուրիս Գորնավս - Ռայմոնդի հայրը
* Ուլդիս Դումպիս - Լայմոն Սկարայնիս
* Ինարա Կալնարայա - Սկարայնե
* Ռոբերտ Բեքերիս - Արվիս Մեժակս
* Վիլնիս Բեքերիս - Արվիսի հայրը
:Էպիզոդներում՝
* Յու. Հիրշս, Վ. Կալմե, Լ. Կրիվանս, Ա. Լիվմանե, Յ. Սկանիս, Ա. Ուպենիեկս, Ի. Վազդիկա, Վ. Վազդիկս, Լ. Վիկմանե

## Նկարահանող խումբ
* Սցենարի հեղինակ՝ Ալվիս Լապինշ
* Բեմադրող ռեժիսոր՝ Վարիս Բրասլա
* Բեմադրող օպերատոր՝ Դավիս Սիմանիս
* Կոմպոզիտոր՝ Մարտինշ Բրաունս
* Բեմադրող նկարիչ՝ Իևա Ռոմանովա
* Հնչյունային օպերատոր՝ Այվարս Զնոտինշ
* Ռեժիսոր՝ Է. Բուրկեվիցա
* Օպերատոր՝ Վ. Եմելյանովսկի
* Լուսանկարիչ՝ Յա․ Պիլսկալնս
* Կոստյումների նկարիչ՝ Սկայդրա Դեկսնե
* Նկարիչ-դիմահարդար՝ Սարմիտե Բալոդե
* Մոնտաժող՝ Զիգրիդա Գեյստարտե
* Խմբագիրներ՝ Նատալյա Բաստինա, Մարիա Արդամատսկայա
* Լույսի վարպետ՝ Թ. Տրոմս
* Երգերի տեքստի հեղինակ՝ Յուրիս Բրեժգիս, Մառա Զալիտե
* Տնօրեններ՝ Վիա Միլլերե, Այվա Սիմանե

## Մրցանակներ
*  — Մայնի Ֆրանկֆուրտում մանկական ֆիլմերի միջազգային կինոփառատոնի «Լուկաս» գրան-պրի
*  —«Մեծ Կրիստալ» մրցանակաբաշխության մրցանակ նկարչի լավագույն աշխատանքի, լավագույն երաժշտության համար
*  — Քրիստոնեական ժյուրիի մրցանակ և Մանկական ժյուրիի մրցանակ Մոսկվայի մանկական ֆիլմերի կինոփառատոնում մանկական լավագույն խաղարկային ֆիլմի համար
*  — Վիրսբուրգի միջազգային կինոփառատոնի ժյուրիի հատուկ մրցանակ (Գերմանիա)

## Ծանոթագրություններ

Կատեգորիա:1990-ականների ռուսերեն ֆիլմեր
Կատեգորիա:1993 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական ընտանեկան ֆիլմեր
Կատեգորիա:Ռուսական ֆիլմեր
Կատեգորիա:Սուրբծննդյան ֆիլմեր
Օրորոցային (ֆիլմ, 1959)

**«Օրորոցային»** (), խորհրդային սև-սպիտակ գեղարվեստական ֆիլմ, որը նկարահանվել է 1959 թվականին։ Ռեժիսոր Միխայիլ Կալիկի առաջին ֆիլմն է, որը նա նկարահանել է ՎԳԻԿ-ն ավարտելուց հետո։

Ժորժ Սադուլը ֆիլմի մասին գրել է. «Կալիկը պատկանում է խորհրդային «նոր ալիքին»։ Նա ունի տաղանդ և խառնվածք։ Այս անունը պետք է հիշել։ Գրեթե գաղտնի, տեղեկատվական բաժնում ցուցադրված «Օրորոցայինը» Վենետիկի փառատոնին ավելի շատ էր արժանի, քան մյուս ֆիլմերը։

## Սյուժե
Ֆիլմը պատմում է օդաչու Լոսևի մասին, որին ուղարկում են որոնելու ռմբակոծությունից հետո կենդանի մնացած դստեր։

## Դերերում
* Նիկոլայ Տիմոֆեև – *Լոսև
* [[Վիկտորյա Լեպկո]] – *Աուրիկա (Աուրիկան մանկության տարիներին՝ Լիդիա Պիգուրենկո)
* Լյուբով Ռումյանցևա – *Աուրիկա, արխիվագետի դուստրը
* [[Եկատերինա Սավինովա]] – *Օլգա
* Յուրի Սոլովյով – *սերժանտ Միխեև
* [[Ադա Վոյցիկ]] – *Եկատերինա Բորիսովնա
* Տատյանա Գուրեցկայա – *Զինաիդա Վասիլիևնա
* [[Իոսիֆ Կոլին]] – *ծեր դեղագործ
* Միխայիլ Տրոյանովսկի – *արխիվագետ
* [[Եվգենի Տետերին]] – *Միխայիլ Յակովլևիչ
* Լև Կրուգլի – *Լյովկա
* [[Սվետլանա Սվետլիչնայա]] – *Նատա
* Վլադիմիր Զամանսկի – *Անդրեյ Պետրյանու
* [[Ելենա Իզմայլովա]] – *հետախուզական բաժնի աշխատակից
* Վիտալի Չետվերիկով – *Պավե
* [[Վլադիմիր Ռատոմսկի]] – *արխիվարիուս Դյոմուշկին
* Կլավդիա Պոլովիկովա – *Անֆիսա
* [[Կոնստանտին Կրամարչուկ]] – *Գեորգե Նիստրյանու

## Նկարահանող խումբ
* Սցենարի հեղինակներ՝ Ավենիր Զակ, Իսայ Կուզնեցով
* Բեմադրող ռեժիսոր՝ Միխայիլ Կալիկ
* Երկրորդ ռեժիսոր՝ Ալեքսանդր Մատվեև
* Գլխավոր օպերատոր՝ Վադիմ Դերբենյով
* Կոմպոզիտոր՝ Դավիդ Ֆեդով
* Նկարիչներ՝ Ստանիսլավ Բուլգակով, Աուրելիա Ռոման
* Օպերատոր՝ Դմիտրի Մոտորնի
* Հնչյունային օպերատոր՝ Վիտալի Լավրիկ
* Ֆիլմի տնօրեն՝ Ս. Կուրբատով
* Գեղարվեստական ղեկավար՝ Սերգեյ Յուտկևիչ
* Դիրիժոր՝ Վերոնիկա Դուդարովա

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:1950-ականների խորհրդային ֆիլմեր
Կատեգորիա:1959 դրամա ֆիլմեր
Կատեգորիա:Խորհրդային դրամա ֆիլմեր
Դորիան Գրեյի դիմանկարը (ֆիլմ, 1968)

**«Դորիան Գրեյի դիմանկարը»** (), ֆիլմ-ներկայացում Օսկար Ուայլդի համանուն վեպի մոտիվներով։ Հեռուստատեսային տարբերակը բեմադրել են ռեժիսորներ Նադեժդա Մարուսալովան և Վիկտոր Տուրբինը 1968 թվականին։

## Սյուժե
Երիտասարդ Դորիան Գրեյն իր նկարած դիմանկարի առաջ ցանկություն է հայտնում երբեք չծերանալ, այլ մնալ այնպիսին, ինչպիսին դիմանկարում է։ Անբացատրելի կերպով պատանու փոխարեն մեծանում ու ծերանում է դիմանկարը, իսկ նա մնում է երիտասարդ ու գեղեցիկ, ինչպես դիմանկարի ստեղծման օրը։

Դորիանը սիրահարվում է դերասանուհու, որի հետ պատրաստվում է նշանադրվել, սակայն անհաջող բեմադրությունից հետո խզում է հարաբերությունները, որից հետո աղջիկն ինքնասպան է լինում։ Այդ պահից սկսած՝ դիմանկարը ենթարկվում է փոփոխությունների։ Դրանից հետո Դորիանն իրեն ավելի ու ավելի շատ բան է թույլ տալիս։ Նրա մասին Լոնդոնում պտտվում են ամենաանհավանական լուրեր, իսկ դիմանկարի հեղինակ Բեզիլը, որը փորձել է հասկանալ Դորիանին, նույնպես մահանում է երբեմնի սիրելի մոդելի ձեռքից։

Մի օր Դորիանը նայում է իր կերպարանափոխված դիմանկարին և որոշում հավերժ հրաժեշտ տալ նրան։ Սակայն, երբ դանակը խրվում է կտավի մեջ, մահանում է Դորիանը։ Դիմանկարի պատկերը կրկին երիտասարդ է, իսկ նրա մոտ ընկած դիակը՝ այլանդակված։

## Դերերում
* Վալերի Բաբյատինսկի – *Դորիան Գրեյ
* [[Յուրի Յակովլև]] – *լորդ Հենրի
* Ալեքսանդր Լազարև – *Բեզիլ Հոլուորդ
* [[Վալենտինա Մալյավինա]] – *Սիբիլ Վեյն
* Ելենա Կորովինա – *տիկին Վեյն
* [[Ալեքսանդր Գալևսկի]] - Ջեյմս Վեյն
* [[Սոֆյա Պիլյավսկայա]] – *Լեդի Նարբորո
* Ելենա Դոբրոնրավովա - դքսուհի
* Վյաչեսլավ Շալևիչ – *Ալան
* [[Ալեքսեյ Կուզնեցով]] – *Ադրիան
* Անտոնինա Գունչենկո – *կին
* [[Ալեքսեյ Եմելյանով]] – *Ֆրենսիս

### Էպիզոդներում
* Նինա Նեխլոպոչենկո
* Գարրի Դունց
* Յուրի Վոլինցև
* Գրիգորի Մերլինսկի
* Ալեքսանդր Լեբեդև

## Նկարահանող խումբ
* Սցենարի հեղինակ՝ Վիկտոր Տուրբին
* Բեմադրությունը՝ Վիկտոր Տուրբինի
* Ռեժիսոր՝ Նադեժդա Մարուսալովա (Իվանենկովա)
* Նկարիչ՝ Վլադիմիր Լիկով
* Գլխավոր օպերատոր՝ Անդրեյ Տյուպկին
* Օպերատորներ՝ Ե. Պավլով,  Ի. Իգնատով, Տ. Պատտերսոն
* Կոմպոզիտոր՝ Ալեքսանդր Փիրումով
* Հնչյունային ռեժիսոր՝ Վ. Մոզեր
* Հագուստի նկարիչ՝ Գ. Մալիկ
* Մոնտաժող՝ Լ. Սոշնիկովա

## Ծանոթագրություններ

## Արտաքին հղումներ
* 
* «Դորիան Գրեյի դիմանկարը» ֆիլմը  *Рускино.ру* կայքում

Կատեգորիա:1960-ականների ռուսերեն ֆիլմեր
Կատեգորիա:1968 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Օսկար Ուայլդի ստեղծագործությունների էկրանավորումներ
Ջանալի Աքբարով

**Ջանալի Խանելի Աքբարով** (, ), Ադրբեջանցի խանենդե, Ադրբեջանի Հանրապետության ժողովրդական արտիստ։

## Կենսագրություն
Ջանալի Աքբարովը ծնվել է 1940 թվականի մարտի 10-ին Լենքորանի շրջանի Տուկավիլա գյուղում։ Ջանալի Աքբարովը երաժշտական կրթությունն է ստացել Ադրբեջանի պետական երաժշտական դպրոցում։ Նրա ուսուցիչներն էին Սեիդ Շուշինսկին և Խան Շուշինսկին։

1965 թվականից Ջանալի Աքբարովը եղել է Ադրբեջանի պետական ֆիլհարմոնիայի, իսկ 1976 թվականից ՝ Ադրբեջանի պետական օպերայի և բալետի թատրոնի մենակատար։ Ջանալի Աքբարովը հյուրախաղերով եղել  է արտասահմանյան շատ երկրներում, այդ թվում ՝ Գերմանիայում, Մալիում, Ավստրիայում և այլն։ Նա մեծ հաջողությունների է հասել Սամարղանդի Արևելյան երաժշտության սիմպոզիումում և Կույբիշևում ՝ Արևելյան երաժշտության փառատոնում։

1989 թվականից նա Ադրբեջանի Հանրապետության վաստակավոր արտիստ է,  իսկ 1992 թվականից ՝ ժողովրդական արտիստ։ 2002 թվականին պարգևատրվել է «Փառքի» շքանշանով։

Ներկայումս նա Ադրբեջանի մշակույթի և արվեստի համալսարանի «Մուղամ արվեստ» բաժնի վարիչն է։ 2020 թվականին նախագահ Իլհամ Ալիևը Ջանալի Աքբարովին պարգևատրել է «Աշխատանքի» շքանշանով։

## Ծանոթագրություններ

## Գրականություն
* ƏKBƏROV Canəli Xanəli oğlu (ադրբ.) // Muğam ensiklopediyası. — Bakı: Musiqi dünyası, 2008. — S. 62.
Նորաբեր

**Նորաբեր**, գյուղ Հայաստանի Շիրակի մարզում, Մարալիկ քաղաքից 14 կմ հյուսիս-արևմուտք, Երևան-Գյումրի երկաթուղու վրա, Ախուրյանի ձախ ափին, հարթավայրում, արգավանդ դաշտերով շրջապատված։

Քյալալի անվանումով ընդգրկված է եղել Արևելյան Հայաստանի Երևանի նահանգի Ալեքսանդրապոլի գավառում։ Նորաբեր է վերանվանվել 1947 թվականի փետրվարի 3-ին։ Ընդգրկում է Շիրակավան գյուղի կազմի մեջ։

## Բնակչություն
Նորաբերի ազգաբնակչության փոփոխությունը.

## Տնտեսություն
Բնակչության հիմնական զբաղմունքը կարտոֆիլի ու կաղամբի մշակությունն էր։

## Օգտակար հանածոներ
Գյուղն ունի բազալտի, տուֆի պաշարներ, ծծմբային հանքային ջուր։

## Պատմություն
Տները տուֆակերտ էին։ Խմելու ջուրը ստանում էին ջրհորներից։

## Կրթություն
Գյուղն ուներ տարրական դպրոց, ակումբ, գրադարան, բուժկայան։

## Ծանոթագրություններ

Կատեգորիա:Արևելյան Հայաստանի գյուղեր
Սենը Անյերում

**«Սենը Անյերում»** (), Կլոդ Մոնեի նկարը, որը պահվում է Էրմիտաժի թանգարանում։

XIX դարի երկրորդ կեսին Անյեր քաղաքը Փարիզի արվարձանն էր և ձկնորսության ու նավակային սպորտի սիրահարների սիրած հանգստավայրը, Փարիզի երիտասարդները մշտապես այնտեղ պիկնիկներ և քաղաքամերձ զբոսանքներ էին կազմակերպում։ 1870-ական թվականների սկզբին այստեղ սիրում էր լինել նաև Կլոդ Մոնեն, և նա հայտնի գեղանկարիչների շարքում առաջիններից մեկն սկսել է այստեղ նկարել իր բնանկարները (արդեն դրանից հետո այդտեղ աշխատել են Սինյակը, Բեռնարը, Վան Գոգը, Սյորան և այլն), Նախկինում այստեղ աշխատել է միայն Գուստավ Դորեն։

Նկարն ստեղծվել է 1873 թվականին, երբ Մոնեն արդեն ապրում էր Արժանտյոյում՝ այդ վայրից ոչ հեռու։ Առաջին պլանում մասամբ ստվերում պատկերված են մերձավոր ափին հարող ձկնորսական նավակներ, գետի հակառակ ափը ողողված է արևի լույսով, այնտեղ միմյանց շատ մոտ կառուցված են երկհարկանի տներ, երևում են մի քանի մարդկային կերպարներ։

20-րդ դարի սկզբին կտավը ձեռք է բերել գերմանացի կոլեկցիոներ է. Լ. Լորենց-Մեյերը, նրա մահից հետո ժառանգվել է նրա կնոջը՝ Ալիսա Մեյերին, Երկրորդ համաշխարհային պատերազմի ժամանակ բռնագրավվել է խորհրդային զորքերի կողմից և ուղարկվել ԽՍՀՄ՝ ռազմատուգանքի հաշվին, երկար ժամանակ պահվել է Էրմիտաժի պահեստարաններում և ցուցադրվել է միայն 1995 թվականին Էրմիտաժի՝ Ռազմավարային արվեստի ցուցահանդեսում, 2001 թվականից ի վեր ընդգրկվել է Էրմիտաժի մշտական ցուցադրությունում և 2014 թվականի վերջից ցուցադրվում է Գլխավոր շտաբի շենքում՝  Սերգեյ Շչուկինի և Մորոզով եղբայրների հիշատակի պատկերասրահում (սրահ 403)։

Հայտնի են այդ նկարի ևս երկու հեղինակային տարբերակներ, որոնք ստեղծվել են նույն 1873 թվականին, ընդ որում դրանցից մեկը գրեթե ամբողջությամբ կրկնում է Էրմիտաժի հավաքածուի աշխատանքը, թեև փոքր-ինչ տարբերվում է չափերով։ Երկրորդ տարբերակն ունի ավելի շատ տարբերություններ։ Օրինակ, նավակները և հակառակ ափը պատկերված են մի փոքր այլ տեսանկյունից, գետի վրա պատկերված է զբոսանավ, որը առաջ է գնում բոլոր առագաստները բացած։ Կտավի առաջին օրինակը պահվում է ԱՄՆ-ում փակ մասնավոր հավաքածուում, երկրորդ տարբերակը նույնպես գտնվում է ԱՄՆ-ում, եղել է Հեվեմեյերների հավաքածուում և այնուհետև հայտնվել է փակ մասնավոր հավաքածուում։

## Ծանոթագրություններ

Կատեգորիա:Կլոդ Մոնեի նկարներ
Կատեգորիա:Էրմիտաժի նկարներ
Կատեգորիա:1873 նկարներ
Կատեգորիա:Բնանկարներ